লিওনার্দো ডিক্যাপ্রিও চিরুণীপায়া মাকড়সা
লিওনার্দো ডিক্যাপ্রিও চিরুণীপায়া মাকড়সা (বৈজ্ঞানিক নাম: Spintharus leonardodicaprioi) হল এক প্রজাতির চিরুণীপায়া মাকড়সা। ডোমিনিকান প্রজাতন্ত্রে পাওয়া এই প্রজাতির মাকড়সাটি লিওনার্দো ডিক্যাপ্রিওর পরিবেশবাদী কর্মকাণ্ডের দরুন তার নামে নামকরণ করা হয়েছে। এটি Spintharus গণের অন্তর্ভুক্ত সেই সব প্রজাতিগুলোর মাঝে অন্যতম, যাদের নামকরণ করা হয়েছে বিখ্যাত ব্যক্তিদের নামে। বিখ্যাত ব্যক্তিদের নামে এই গণের নামকরণ করার ঘটনাটি গণমাধ্যমে শিরোনাম হয়েছিল।